Diari Oficial de la Generalitat Valenciana


Sumari del DOGV 4787, del 01-07-2004 (2004/6799)

RESOLUCIÓ de 23 de juny de 2004, de la Direcció General de Patrimoni Cultural Valencià de la Conselleria de Cultura, Educació i Esport de la Generalitat Valenciana, per la qual s'acorda continuar amb els tràmits per a la declaració de bé d'interés cultural, amb la categoria de monument, de l'aqüeducte Los Arcos, del terme municipal d'Alpuente (València), i s'obri període d'informació pública.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4787

Data del DOGV
:   01-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6799


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 23 de juny de 2004, de la Direcció General de Patrimoni Cultural Valencià de la Conselleria de Cultura, Educació i Esport de la Generalitat Valenciana, per la qual s'acorda continuar amb els tràmits per a la declaració de bé d'interés cultural, amb la categoria de monument, de l'aqüeducte Los Arcos, del terme municipal d'Alpuente (València), i s'obri període d'informació pública. [2004/E6799]
  
Vista la Resolució de 20 de setembre de 1983, de la Direcció General Belles Arts i Arxius del Ministeri de Cultura, per la qual s'acorda tindre per incoat expedient de declaració de monument històric artístic a favor de l'aqüeducte Los Arcos, del terme municipal d'Alpuente.
  
Vista la Resolució de 2 de març de 2000, de la Direcció General de Promoció Cultural i Patrimoni Artístic per la qual s'establixen els requisits per a la revalidació d'informes i la resta de tràmits produïts en els procediments sobre declaració de béns d'interés cultural incoats amb anterioritat a l'entrada en vigor de Llei del Patrimoni Cultural Valencià.
  
Vistos els informes tècnics que complementen l'expedient amb aquelles determinacions que es preveuen en l'article 28 de la Llei 4/1998, d'11 de juny, del Patrimoni Cultural Valencià, per a la declaració de béns d'interés cultural.
  
Esta Direcció General, en l'exercici de les atribucions que li atorga el Reglament Orgànic i Funcional de la Conselleria de Cultura, Educació i Esport, resol:
  
Primer
  
Continuar amb la tramitació de l'expedient, d'acord amb les disposicions vigents.
  
Segon
  
Conforme al que preveu l'article 27.6 de la Llei 4/1998, d'11 de juny, del Patrimoni Cultural Valencià, obrir un període d'informació pública, a fi que totes les persones tinguen interés que puguen examinar l'expedient durant el termini d'un mes, a partir de la publicació de la present resolució en el Diari Oficial de la Generalitat Valenciana. L'expedient estarà a disposició dels interessats al Servici de Patrimoni Arquitectònic i Mediambiental de la Direcció General de Patrimoni Cultural Valencià Patrimoni Artístic, de la Conselleria de Cultura, Educació i Esport, avinguda de Campanar, 32, de València.